  Майя Бывальцева Якшур-Бӧдья ёросын «Опорный план дорожной деятельности» элькун программая Якшур-Бӧдья – Красногорск сюреслэсь ветлыны луонтэм люкетсэ тупатъязы. Со сярысь улосвыл тӧролэн но кивалтэтлэн пресс-службазы ивортӥз. Тупатъям сюреслэн кузьдалаез 2,2 иськем. Со Тыло (Старые Зятцы) черкогурт пыр ортче, отын улӥсьёс выльдӥьсконэз туж кема возьмазы. Шумпотӥськомы, милям асфальтэн шобыртэм сюресмы кылдӥз шуыса Любовь Кононова, «Старозятцинское» муниципал кылдытэтлэн тӧроезАзьвыл та сюрес векчи кӧльен шобыртэмын вал, зоро вакытъёсы со ортчыны луонтэм луылӥз. Ӧнерчиос сюреслэсь инъетсэ юнматӥзы, вылаз 7 метр пасьта асфальтобетон вӧлдӥзы. Со сяна, 13 кожон инытосты тупатӥзы, берытскон но транспортэ пуксён интыос, автостанци дорысен вузкаронниозь тротуар лэсьтӥзы. Ву кошкыны вить гуымос пуктӥзы. Озьы ик та сюреслэн Гобгурт но Лигорон гуртъёс вискысь 2,5 иськемъем гарантийной люкетаз шекъёсты палэнтон ужъёс азьланьтӥсько. Тодэ вайытом, Удмуртиын «Опорный план дорожной деятельности» улосвыл программа улсын 2020-тӥ арын тупатъяны чаклам ӝынызэ ветлыны луонтэм сюресъёсты выльдӥзы ни.  Тегъёс: Авто Удмуртия сюресъёс гуртсюресъёс тупатъянужъёс Якшур-Бӧдья 100ар  